Waqt il-konferenza stampa tal-lum, il-Professur Gauci kkonfermat li f’Malta kellna każ tal-marda rari Kawasaki fit-tfal iżda dan irriżulta negattiv għall-Covid-19 meta ġie ttestjat. Dan qalitu l-Professur Gauci fid-dawl ta’ dak li ġie rrappurtat fil-midja barranija li żdiedu t-tfal morda bil-marda rari ta’ Kawasaki hekk kif kompliet l-imxija tal-Covid-19 madwar id-dinja. It-tobba fl-Ingliterra qalu li jaf hemm konnessjoni bejn iż-żieda tal-mard Kawasaki u l-imxija tal-Coronavirus. Is-sintomi tal-marda Kawasaki huma deni qawwi, glandoli minfuħin u raxx fil-ġilda fost oħrajn u din għandha titqies bħala marda serjissima li jaf twassal għall-mewt. Isma’ l-konferenza stampa kollha hawn; Aġġornament mid-Direttorat għas-Saħħa Pubblika għad-29 t'April 2020 L-aġġornament ta' kuljum mingħand Prof Charmaine Gauci dwar is-sitwazzjoni Covid-19 Gepostet von Television Malta am Mittwoch, 29. April 2020